《南浦曲》
明代·孙蕡

君家住南浦，妾家住横塘。少小曾相识，况复是同乡。

妾年与君相上下，月下花前几相许。相怜相爱君不知，却共何人隔花语。

芙蕖被霜那得连，荷风荡露那得圆。君情君意苦难定，妾貌妾心常自怜。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。